I grunnboka har enkelte panteheftelser overskriften "Pantsettelseserklæring". Dette kan for eksempel være en panterett som er tatt inn i en seksjoneringsbegjæring, en festekontrakt eller et skjøte. I de fleste tilfeller kan pantsettelseserklæringen slettes uten at det originale dokumentet sendes inn. Panthaverne kan skrive et brev til Kartverket hvor de ber om at panteretten slettes, og angi hvilken dato og dokumentnummer panteretten har fått i grunnboken. Det må også opplyses om hvilken eiendom eller borettslagsandel panteretten er tinglyst på.